‘Any de la Misericòrdia’

Josep Solé (diaca permanent)

**12. Enterrar els difunts**

Dins de l’Any de la Misericòrdia, vull comentar,la importància del fet que tota persona pugui rebre sepultura de forma digna, com a pràctica de l’obra de misericòrdia ‘Enterrar els difunts’.

Com a diaca, en aquests moments i amb responsabilitat al Tanatori, la meva missió és la de celebrar les exèquies als difunts.

Llavors, quan estic davant del fèretre, sempre invito la família a unir-nos en la pregària, perquè, és amb la pregària que arribem al cor i, quan Déu mostra la seva acció misericordiosa amb el difunt i la família.

Encara que el Tanatori, sigui un lloc una mica freden el sentit de poder entrar en interiorització personal, jo els convido, a fer pregària i a participar en el moment de les exèquies, amb les lectures evangèliques.

També, amb la reflexió de l’homilia que els hi pugui transmetre, intento, dintre el dol que passen, que se sentin consolats amb l’amorosa Misericòrdia de Déu; perquè Déu es mostra misericordiós sempre i amb tothom.

Amb aquesta invitació a la pregària, sempre en surten reconfortats i,amb l’esperança de saber que la persona estimada, serà acollida per l’amorosa Misericòrdia de Déu Pare.